CELEX: 32011D0081
Language: ro
Date: 2011-02-04 00:00:00
Title: 2011/81/UE: Decizia Comisiei din 4 februarie 2011 de modificare a Deciziilor 2002/741/CE, 2002/747/CE, 2003/31/CE, 2003/200/CE, 2005/341/CE și 2005/343/CE în vederea prelungirii perioadei de valabilitate a criteriilor ecologice de acordare a etichetei ecologice a UE pentru anumite produse [notificată cu numărul C(2011) 523]  Text cu relevanță pentru SEE

5.2.2011   
            
            
               RO
            
            
               Jurnalul Oficial al Uniunii Europene
            
            
               L 31/50
            
         DECIZIA COMISIEI
   din 4 februarie 2011
   de modificare a Deciziilor 2002/741/CE, 2002/747/CE, 2003/31/CE, 2003/200/CE, 2005/341/CE și 2005/343/CE în vederea prelungirii perioadei de valabilitate a criteriilor ecologice de acordare a etichetei ecologice a UE pentru anumite produse
   [notificată cu numărul C(2011) 523]
   (Text cu relevanță pentru SEE)
   (2011/81/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 66/2010 al Parlamentului European și al Consiliului din 25 noiembrie 2009 privind eticheta UE ecologică (1), în special articolul 8 alineatul (3) litera (c),
   după consultarea Comitetului pentru etichetare ecologică al Uniunii Europene,
   întrucât:
   
               (1)
            
            
               Decizia 2002/741/CE a Comisiei din 4 septembrie 2002 de stabilire a unor criterii ecologice revizuite pentru acordarea etichetei ecologice comunitare pentru hârtia de copiat și hârtia grafică și de modificare a Deciziei 1999/554/CE (2) expiră la 31 decembrie 2010.
            
         
               (2)
            
            
               Decizia 2002/747/CE a Comisiei din 9 septembrie 2002 de stabilire a criteriilor ecologice revizuite de acordare a etichetei ecologice comunitare pentru becuri electrice și de modificare a Deciziei 1999/568/CE (3) expiră la 31 decembrie 2010.
            
         
               (3)
            
            
               Decizia 2003/31/CE a Comisiei din 29 noiembrie 2002 de stabilire a criteriilor ecologice revizuite de acordare a etichetei ecologice comunitare pentru detergenți pentru mașini de spălat vase și de modificare a Deciziei 1999/427/CE (4) expiră la 31 decembrie 2010.
            
         
               (4)
            
            
               Decizia 2003/200/CE a Comisiei din 14 februarie 2003 de stabilire a unor criterii ecologice revizuite de acordare a etichetei ecologice comunitare pentru detergenți de rufe și de modificare a Deciziei 1999/476/CE (5) expiră la 31 decembrie 2010.
            
         
               (5)
            
            
               Decizia 2005/341/CE a Comisiei din 11 aprilie 2005 de stabilire a criteriilor ecologice, precum și a cerințelor de evaluare și verificare pentru acordarea etichetei ecologice comunitare pentru calculatoare personale (6) expiră la 31 decembrie 2010.
            
         
               (6)
            
            
               Decizia 2005/343/CE a Comisiei din 11 aprilie 2005 de stabilire a criteriilor ecologice și a cerințelor asociate de evaluare și verificare pentru acordarea etichetei ecologice comunitare pentru calculatoare portabile (7) expiră la 31 decembrie 2010.
            
         
               (7)
            
            
               În conformitate cu Regulamentul (CE) nr. 66/2010, a fost realizată o revizuire în timp util a criteriilor ecologice, precum și a cerințelor asociate de evaluare și verificare, stabilite prin aceste decizii.
            
         
               (8)
            
            
               Ca urmare a diferitelor stadii în care se găsește procesul de revizuire a deciziilor respective, este necesară prelungirea perioadelor de valabilitate a criteriilor ecologice și a cerințelor asociate de evaluare și verificare stabilite prin aceste decizii. Perioada de valabilitate pentru Deciziile 2003/31/CE și 2003/200/CE ar trebui prelungită până la 30 aprilie 2011. Perioada de valabilitate pentru Deciziile 2002/741/CE, 2005/341/CE și 2005/343/CE ar trebui prelungită până la 30 iunie 2011. Perioada de valabilitate pentru Decizia 2002/747/CE ar trebui prelungită până la 31 august 2011.
            
         
               (9)
            
            
               Prin urmare, Deciziile 2002/741/CE, 2002/747/CE, 2003/31/CE, 2003/200/CE, 2005/341/CE și 2005/343/CE ar trebui modificate în consecință.
            
         
               (10)
            
            
               Măsurile prevăzute în prezenta decizie sunt conforme cu avizul comitetului instituit prin articolul 16 din Regulamentul (CE) nr. 66/2010,
            
         ADOPTĂ PREZENTA DECIZIE:
   Articolul 1
   Articolul 5 din Decizia 2002/741/CE se înlocuiește cu următorul text:
   
      „Articolul 5
      Criteriile ecologice pentru grupa de produse «hârtie de copiat și hârtie grafică», precum și cerințele asociate de evaluare și verificare sunt valabile până la 30 iunie 2011.”
   
   Articolul 2
   Articolul 5 din Decizia 2002/747/CE se înlocuiește cu următorul text:
   
      „Articolul 5
      Criteriile ecologice pentru grupa de produse «becuri electrice», precum și cerințele asociate de evaluare și verificare sunt valabile până la 31 august 2011.”
   
   Articolul 3
   Articolul 5 din Decizia 2003/31/CE se înlocuiește cu următorul text:
   
      „Articolul 5
      Criteriile ecologice pentru grupa de produse «detergenți pentru mașini de spălat vase», precum și cerințele asociate de evaluare și verificare sunt valabile până la 30 aprilie 2011.”
   
   Articolul 4
   Articolul 5 din Decizia 2003/200/CE se înlocuiește cu următorul text:
   
      „Articolul 5
      Criteriile ecologice pentru grupa de produse «detergenți de rufe», precum și cerințele asociate de evaluare și verificare sunt valabile până la 30 aprilie 2011.”
   
   Articolul 5
   Articolul 3 din Decizia 2005/341/CE se înlocuiește cu următorul text:
   
      „Articolul 3
      Criteriile ecologice pentru grupa de produse «calculatoare personale», precum și cerințele asociate de evaluare și verificare sunt valabile până la 30 iunie 2011.”
   
   Articolul 6
   Articolul 3 din Decizia 2005/343/CE se înlocuiește cu următorul text:
   
      „Articolul 3
      Criteriile ecologice pentru grupa de produse «calculatoare portabile», precum și cerințele asociate de evaluare și verificare sunt valabile până la 30 iunie 2011.”
   
   Articolul 7
   Prezenta decizie se adresează statelor membre.
   
      Adoptată la Bruxelles, 4 februarie 2011.
      
         
            Pentru Comisie
         
         Janez POTOČNIK
         
            Membru al Comisiei
         
      
   
   
      (1)  JO L 27, 30.1.2010, p. 1.
   
      (2)  JO L 237, 5.9.2002, p. 6.
   
      (3)  JO L 242, 10.9.2002, p. 44.
   
      (4)  JO L 9, 15.1.2003, p. 11.
   
      (5)  JO L 76, 22.3.2003, p. 25.
   
      (6)  JO L 115, 4.5.2005, p. 1.
   
      (7)  JO L 115, 4.5.2005, p. 35.